CELEX: 62012TN0070
Language: lv
Date: 2012-02-17 00:00:00
Title: Lieta T-70/12: Prasība, kas celta 2012. gada 17. februārī — Divandari /Padome

14.4.2012   
            
            
               LV
            
            
               Eiropas Savienības Oficiālais Vēstnesis
            
            
               C 109/27
            
         Prasība, kas celta 2012. gada 17. februārī — Divandari/Padome
   (Lieta T-70/12)
   2012/C 109/56
   Tiesvedības valoda — angļu
   
      Lietas dalībnieki
   
   
      Prasītājs: Ali Divandari (Tehran, Irāna) (pārstāvji — S. Zaiwalla, P. Reddy un F. Zaiwalla, Solicitors, M. Brindle, QC (Queen's Counsel), un R. Blakeley, Barrister)
   
      Atbildētāja: Eiropas Savienības Padome
   
      Prasītāja prasījumi:
   
   
               —
            
            
               atcelt Padomes Lēmumu 2011/783/KĀDP (1) un Padomes Īstenošanas regulu (ES) Nr. 1245/2011 (2) tiktāl, ciktāl tie attiecas uz prasītāju, un
            
         
               —
            
            
               atzīt Padomes Lēmuma 2010/413/KĀDP (3) 19. panta 1. punkta b) apakšpunktu un 20. panta 1. punkta b) apakšpunktu, kā arī Padomes Regulas (ES) Nr. 961/2010 (4) 16. panta 2. punktu par nepiemērojamu attiecībā uz prasītāju;
            
         
               —
            
            
               atzīt, ka Eiropas Savienības Tiesas Statūtu 60. panta 2. punkts nekādā ziņā neattiecas uz prasītāja iekļaušanas atcelšanu, un
            
         
               —
            
            
               piespriest atbildētājai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītājs izvirza sešus pamatus.
   
               1)
            
            
               Ar pirmo pamatu tiek apgalvots, ka prasītājs nav Bank Mellat priekšsēdētājs, kā to kļūdaini apgalvo atbildētāja.
            
         
               2)
            
            
               Ar otro pamatu tiek apgalvots, ka nav ievēroti Padomes Lēmumā 2010/413/KĀDP un Padomes Regulā (ES) Nr. 961/2010 paredzētie iekļaušanas būtiskie kritēriji attiecībā uz prasītāju un/vai atbildētāja, izvērtējot prasītāja iekļaušanu, ir pieļāvusi acīmredzamu kļūdu vērtējumā, nosakot, vai šie kritēriji bija ievēroti.
            
         
               3)
            
            
               Ar trešo pamatu tiek apgalvots, ka nav ievēroti būtiskie kritēriji attiecībā uz Bank Mellat iekļaušanu un/vai atbildētāja, izvērtējot prasītāja iekļaušanu, ir pieļāvusi acīmredzamu kļūdu vērtējumā, nosakot, vai šie kritēriji bija ievēroti.
            
         
               4)
            
            
               Ar ceturto pamatu tiek apgalvots, ka prasītāja atstāšana sarakstā ir pretrunā tā cilvēktiesībām un pamattiesībām, kā arī samērīguma principam.
            
         
               5)
            
            
               Ar piekto pamatu tiek apgalvots, ka, atstājot prasītāju sarakstā, atbildētāja ir pieļāvusi procedūras pārkāpumu, proti, sniegt atbilstošu pamatojumu, un tiesības uz aizstāvību, kā arī efektīvu tiesību aizsardzību tiesā.
            
         
               6)
            
            
               Ar sesto pamatu tiek apgalvots, ka tiktāl, ciktāl tiek apmierināta prasītāja prasība lietā T-497/10 Divandari Bank/Padome, vai Bank Mellat prasība lietā T-496/10 Bank Mellat/Padome, ir jāapmierina arī šī prasība.
            
         
      (1)  Padomes 2011. gada 1. decembra Lēmums 2011/738/KĀDP, ar kuru groza Lēmumu 2010/413/KĀDP, ar ko paredz ierobežojošus pasākumus pret Irānu (OV L 319, 71. lpp.).
   
      (2)  Padomes 2011. gada 1. decembra Īstenošanas regula (ES) Nr. 1245/2011, ar kuru īsteno Regulu (ES) Nr. 961/2010, ar ko paredz ierobežojošus pasākumus pret Irānu (OV L 319, 11. lpp.).
   
      (3)  Padomes 2010. gada 26. jūlija Lēmums, ar ko paredz ierobežojošus pasākumus pret Irānu un atceļ Kopējo nostāju 2007/140/KĀDP (OV L 195, 39. lpp.).
   
      (4)  Padomes 2010. gada 25. oktobra Regula (ES) Nr. 961/2010, ar ko paredz ierobežojošus pasākumus pret Irānu un atceļ Regulu (EK) Nr. 423/2007 (OV 2010 L 281, 1. lpp.).